Aa da Helmut Ahrens mant, da Nestroy hättat si aun dem obskuan Thema begeistat. Ea weist dezidiat drauf hi, wia schwea es denan Rezensent von de diveasn Theatazeitschriftn gfoin warat, eahna hymnische Lobhudlarei vom Holtei sein Werkl – waunn aa mit an vuasichtichn Umadumlavian – ois foisch korregian zmiassn. Owa trotzdem hättatn s den Spott in Nestroy sein Stückl net gaunz zuastimma woin, weu do daduach aa eahna Uateul indirekt mitvaspottt wuan is. Da Zuan üwa des – olladings duach de schwåche Qualität von de Stückln sowa vaschuidete – Debakl von seine zwaa letztn Weak (Der Zauberer Sulphurelectrimagneticophosphoratus sowia Müller, Kohlenbrenner und Sesseltrager) håt beim Nestroy sein bissichn Hohn üwas Publekum und de Kritika sichalich a gewichtiche Roin gspült.